Ontsnapte verdagte aangekeer ná weke op vrye voet | Maroela Media
'n Gevaarlike vermeende misdadiger wat drie weke gelede uit die Malumele-landdroshof naby Thohoyandou in Limpopo ontsnap het, is Maandagaand vasgetrek.
Kol. Ronel Otto, woordvoerder van die polisie, het gesê Madala Daniel Mhlango is by sy wegkruipplek in 'n afgeleë gebied tussen Letsitele en Nkowankowa weer in hegtenis geneem. Hy was sedert 23 Junie op vrye voet nadat hy saam met vier ander verhoorafwagtendes ontsnap het.
Maroela Media het vroeër berig die verdagtes het glo 'n polisiebeampte oorweldig terwyl hulle na 'n polisievoertuig vergesel is. Drie van die ander ontsnaptes is kort ná hul ontsnapping aangekeer, het Otto gesê.
"Mhlango staan tereg op 'n reeks aanklagte, waaronder moord, kaping en gewapende roof. Hy sal Woensdag in die Malumele-landdroshof verskyn vir ontsnapping uit wettige aanhouding."
Pakistani betaal glo duisende vir valse paspoort, huweliksertifikaat
Maklik: gooi net die sel se sleutels weg.
NEL · 5 jare gelede
Verstaan nie mooi hoe 'n moordenaar na 'n hof geneem word sonder die nodige boeie aan arms en voete nie. Dit wys weer uit hoe slapg…t die polsie is en dat hulle nie hulle werk behoorlik doen waarvoor hulle betaal word nie. Patete